Lipesaleme 104 | Bibele e Inthaneteng | Phetolelo ea Lefatše le Lecha
104 Boka Jehova, Uena moea oa ka.+Jehova Molimo oa ka, u moholo haholo.+U apere ho hlompheha le bokhabane,+ 2 U apere leseli joalokaha eka ke seaparo,+U otlolla maholimo joaloka lesela la tente,+ 3 Ea hahang likamore tsa hae tse ka holimo ka libalaka ka metsing,+Ea etsang maru koloi ea hae,+Ea tsamaeang holim’a mapheo a moea,+ 4 Ea etsang mangeloi a hae meea,+Ea etsang basebeletsi ba hae mollo o timetsang.+ 5 O thehile lefatše holim’a libaka tsa lona tse tiisitsoeng;+Le ke ke la sisinngoa ho isa nakong e sa lekanyetsoang, kapa ka ho sa feleng.+ 6 U ile ua le koahela ka boliba feela joaloka seaparo.+Metsi a ne a eme holim’a lithaba.+ 7 Ha u a khalemela ka matla a ile a qala ho baleha;+Ha ho utloahala sealuma sa hao a mathisoa ka ho tšoha— 8 Lithaba tsa nyoloha,+Lithota tsa theoha—Ho ea sebakeng seo u li thehetseng sona. 9 U ile ua beha moeli, oo a sa lokelang ho o tlōla,+E le hore a se ke a koahela lefatše hape.+ 10 O romela liliba liphuleng tsa melapo e phoroselang;+Li ntse li fetela pele pakeng tsa lithaba. 11 Ka ho tsoelang pele li noesa libata tsohle tsa naha e sabaletseng;+Liqoaha+ li tima lenyora la tsona kamehla. 12 Libōpuoa tse fofang tsa maholimo li ba le lihlaha holim’a tsona;+Li ntse li ntša molumo har’a makhasi a teteaneng.+ 13 O nosetsa lithaba a le likamoreng tsa hae tse ka holimo.+Lefatše le khotsofetse ke litholoana tsa mesebetsi ea hao.+ 14 O melisa joang bo botala bakeng sa liphoofolo,+Le limela bakeng sa ho sebelisoa ke moloko oa batho,+Ho etsa hore lijo li hlahe lefatšeng,+ 15 Le veine e thabisang pelo ea motho ea shoang,+Ho khantša sefahleho ka oli,+Le bohobe bo matlafatsang pelo ea motho ea shoang.+ 16 Lifate tsa Jehova li khotsofetse,Likedare tsa Lebanone tseo a li lemmeng,+ 17 Moo linonyana li etsang lihlaha.+Ha e le mokotatsie, ntlo ea oona ke lifate tsa junipere.+ 18 Lithaba tse phahameng+ ke tsa lipōli tsa thaba;+Mafika ke setšabelo sa lipela.+ 19 O entse khoeli bakeng sa linako tse behiloeng;+Letsatsi le tseba hantle moo le likelang teng.+ 20 U etsa lefifi, e le hore e ka ba bosiu;+Liphoofolo tsohle tse hlaha tsa moru li tsamaea ho lona. 21 Litaoana tse moetse li purumela liphofu+Le ho batla lijo tsa tsona ho Molimo.+ 22 Letsatsi le qala ho chaba+—lia orohaLi botha libakeng tseo li ipatang ho tsona. 23 Motho o ea mosebetsing oa hae+Le tšebeletsong ea hae ho fihlela ka shoalane.+ 24 Jehova, mesebetsi ea hao e mengata hakaakang!+Kaofela ha eona u e entse ka bohlale.+Lefatše le tletse lihlahisoa tsa hao.+ 25 Ha e le leoatle lena le leholo le le pharaletseng,+Moo ho na le lintho tse tsamaeang tse se nang palo,+Libōpuoa tse phelang, tse nyenyane hammoho le tse khōlō.+ 26 Likepe li ea teng;+Ha e le Leviathane,+ u e etselitse hore e bapalle ka ho lona.+ 27 Kaofela ha tsona—li lula li u letetse+Hore u li fe lijo tsa tsona ka nako ea tsona.+ 28 Li nka seo u li fang sona.+U bula seatla sa hao—li khotsofatsoa ke lintho tse molemo.+ 29 Ha u pata sefahleho sa hao, lia khathatseha.+Ha u tlosa moea oa tsona, lia shoa,+Li khutlela lerōleng la tsona.+ 30 Ha u romela moea oa hao, lia bōptjoa;+U etsa hore lefatše le be lecha. 31 Khanya ea Jehova e tla ba teng ho isa nakong e sa lekanyetsoang.+Jehova o tla thabela mesebetsi ea hae.+ 32 O talimile lefatše, ’me lea thothomela;+O ama lithaba, ’me li kubella mosi.+ 33 Ke tla binela Jehova bophelong bohle ba ka;+Ke tla binela Molimo oa ka lipina tsa thoriso hafeela ke ntse ke le teng.+ 34 Ho thuisa ha ka ka eena e ke e be ho khahlisang.+Ke tla ithabela ho Jehova.+ 35 Baetsalibe ba tla timetsoa lefatšeng;+Ha e le ba khopo, ha ba sa tla hlola ba e-ba teng.+Boka Jehova, Uena moea oa ka. Rorisang Jah!+